Latest
ପାଠ ପଢ଼ାରେ ଭଲ ଥିବାରୁ ସଂପର୍କୀୟ ଭାଇମାନଙ୍କ ଦ୍ୱାରା ୨ବର୍ଷ ପର୍ଯ୍ୟନ୍ତ ଦୁଷ୍କର୍ମର ଶିକାର ହେଉଥିଲେ ନାବାଳିକା, ଭିଡିଓ ଭାଇରାଲ ପରେ ସାମ୍ନାକୁ ଆସିଲା ଘଟଣା
ପାଠ ପଢ଼ାରେ ଭଲ ଥିବାରୁ ସଂପର୍କୀୟ ଭାଇମାନଙ୍କ ଦ୍ୱାରା ୨ବର୍ଷ ପର୍ଯ୍ୟନ୍ତ ଦୁଷ୍କର୍ମର ଶିକାର ହେଉଥିଲେ ନାବାଳିକା, ଭିଡିଓ ଭାଇରାଲ ପରେ ସାମ୍ନାକୁ ଆସିଲା ଘଟଣା
Last updated Jun 30, 2019
The Daily Star
ସେୟାର
ଲକ୍ଷ୍ନୌ : ଉତ୍ତରପ୍ରଦେଶର ସୀତାପୁର ଜିଲ୍ଲାରେ ଏକ ଅଭାବନୀୟ ଘଟଣା ଘଟିଛି । ପାଠ ପଢ଼ାରେ ଭଲ ଥିବାରୁ ଅଷ୍ଟମ ଶ୍ରେଣୀରେ ପଢ଼ୁଥିବା ପୀଡ଼ିତା ନିଜର ସଂପର୍କୀୟ ଭାଇଙ୍କ ଦ୍ୱାରା ଦୁଷ୍କର୍ମର ଶିକାର ହେବା ଘଟଣା ଏବେ ସମସ୍ତଙ୍କୁ ଦୋହଲାଇ ଦେଇଛି । ଦୁଇ ବର୍ଷ ମଧ୍ୟରେ ଅନେକ ଥର ଏଭଳି ଅମାନବୀୟ କାମର ଶିକାର ହୋଇ ଆସୁଥିଲେ ପୀଡ଼ିତା । ୨ବର୍ଷ ପରେ ଦୁଷ୍କର୍ମର କିଛି ଭିଡିଓ ଅଭିଯୁକ୍ତମାନେ ସୋସିଆଲ ମିଡିଆରେ ସେୟାର କରିବା ପରେ ଘଟଣାଟି ସାମ୍ନାକୁ ଆସିଥିଲା । ଯାହା ପରେ ପୀଡ଼ିତାଙ୍କ ପରିବାରକୁ ଜଣା ପଡ଼ିବା ପରେ ସେମାନେ ଏବେ ୫ଜଣ ଅଭିଯୁକ୍ତଙ୍କ ବିରୋଧରେ ପୁଲିସରେ ଅଭିଯୋଗ କରିଛନ୍ତି । ୫ଜଣଙ୍କ ମଧ୍ୟରେ ସ୍କୁଲର ଶିକ୍ଷକ ମଧ୍ୟ ସାମିଲ ଥିବା ଜଣା ପଡ଼ିଛି ।
timesnownews.com
ସୂଚନା ମୁତାବକ, ଏକ ଯୌଥ ପରିବାରରେ ରହୁଥିଲେ ପୀଡ଼ିତା । ସେ ପାଠ ପଢ଼ାରେ ଭଲ ଥିବା ବେଳେ ତାଙ୍କ ଦାଦାଙ୍କ ପୁଅମାନେ ପରୀକ୍ଷାରେ ସବୁ ବେଳେ ଅସଫଳ ହେଉଥିଲେ । ଯାହା ପାଇଁ ଘରେ ସେମାନଙ୍କୁ ଗାଳି କରାଯାଉଥିଲା । ବାରମ୍ବାର ଏପରି ହେବାରୁ ରାଗି ଯାଇ ପୀଡ଼ିତାଙ୍କ ୪ଜଣ ସଂପର୍କୀୟ ଭାଇ ଏବଂ ଜଣେ ଶିକ୍ଷକ ମିଶି ତାଙ୍କୁ ଦୁଷ୍କର୍ମ କରିବାକୁ ଚିନ୍ତା କରିଥିଲେ । ସ୍କୁଲର ଖାଇବା ଛୁଟି ସମୟରେ ପୀଡ଼ିତାଙ୍କୁ ନିଶା ଦେଇ ତାଙ୍କ ସହ ୫ଜଣ ଦୁଷ୍କର୍ମ କରୁଥିଲେ । କିନ୍ତୁ ପୀଡ଼ିତାଙ୍କ ଚେତା ଫେରିବା ପରେ ତୁମେ ଅଚେତ ହୋଇ ଯାଇଥିବାରୁ ତୁମକୁ ଷ୍ଟାଫ୍‌ ରୁମ୍‌ ନେଇ ଆସିଥିଲୁ ବୋଲି କହୁଥିଲେ ଅଭିଯୁକ୍ତ । ଯାହାଦ୍ୱାରା ପୀଡ଼ିତା କିଛି ବି ଜାଣି ପାରୁ ନଥିଲେ । କିନ୍ତୁ ଅଭିଯୁକ୍ତମାନେ ପ୍ରତିଥର କରିଥିବା ଭିଡିଓକୁ ପରିବାରର ହ୍ଵାଟସଆପ୍‌ ଗ୍ରୁପରେ ଛାଡ଼ିବା ପରେ ଘଟଣାଟି ସାମ୍ନାକୁ ଆସିଥିଲା ।
ପୂର୍ବବର୍ତ୍ତୀ ଖବର
ବିଶ୍ୱକପ୍‌: କୋହଲି-ରୋହିତଙ୍କ ଅର୍ଦ୍ଧଶତକ, ଟିମ୍‌ ଇଣ୍ଡିଆର ବ୍ୟାଟିଂ ଜାରି
ପରବର୍ତ୍ତୀ ଖବର